Litt over halvparten av kommunestyrevalgene ble gjennomført som forholdstallsvalg. Der det var bare ett eller ingen godkjente forslag til valgliste, var det anledning til å avholde flertallsvalg. Flertallsvalg ble benyttet i 291 av herredene, og omfattet 33,4 % av de stemmeberettigede. Seks av byene avholdt flertallsvalg: Son, Hølen, Åsgårdstrand, Stathelle, Sogndal ladested og Skudeneshavn.